
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	Bucureşti, 19.02.2013                                                                                                                                                                                                                                  PL-x 286/2012/2013


     RAPORT ÎNLOCUITOR
     asupra 
                 cererii de reexaminare a Legii privind aprobarea Ordonanţei de urgenţă a Guvernului nr.23/2012 pentru modificarea şi completarea Legii nr.303/2004 privind statutul judecătorilor şi procurorilor, precum şi pentru prorogarea termenului prevăzut la art. III din Titlul XVI al Legii nr.247/2005 privind reforma în domeniul proprietăţii şi justiţiei, precum şi unele măsuri adiacente
        

 În temeiul dispoziţiilor art. 137 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată spre dezbatere în fond, în procedură de urgenţă, cu reexaminarea Legii privind aprobarea Ordonanţei de urgenţă a Guvernului nr.23/2012 pentru modificarea şi completarea Legii nr.303/2004 privind statutul judecătorilor şi procurorilor, precum şi pentru prorogarea termenului prevăzut la art.III din Titlul XVI al Legii nr.247/2005 privind reforma în domeniul proprietăţii şi justiţiei, precum şi unele măsuri adiacente, trimisă cu adresa nr. PL-x 286/2012 din 5 februarie 2013, înregistrată sub nr.31/118/2013 din 6 februarie 2013.
Această lege adoptată de Camera Deputaţilor şi de Senat, cu respectarea prevederilor art. 75 şi ale art. 76 alin. (1) din Constituţia României, republicată, a fost transmisă, spre promulgare, Preşedintelui României la data de 22 noiembrie 2012.
          În conformitate cu dispoziţiile art. 77 alin. (2) din Constituţia României, republicată, Preşedintele României a formulat cererea de reexaminare asupra legii transmisă spre promulgare, pentru următoarele considerente: 

· Legea transmisă la promulgare aprobă Ordonanţa de urgenţă a Guvernului nr. 23/2012 şi totodată, prevede modificarea art. 54 alin. (1) din Legea nr. 317/2004 privind Consiliul Superior al Magistraturii, stabilind că au calitatea de demnitar judecătorii şi procurorii, membri ai Consiliului Superior al Magistraturii. În condiţiile în care Consiliul Superior al Magistraturii are în componenţa sa şi doi reprezentanţi ai societăţii civile, specialişti în domeniul dreptului, care se bucură de înaltă reputaţie profesională şi morală, Preşedintele României apreciază că nu se justifică diferenţa de statut dintre aceştia şi ceilalţi membri ai Consiliului Superior al Magistraturii.
· Pe de altă parte, în cererea de reexaminare se apreciază că statutul de demnitar nu derivă din calitatea de judecător sau procuror, ci din atribuţiile şi responsabilităţile specifice calităţii de membru al Consiliului Superior al Magistraturii. Astfel, se impune ca toţi membrii Consiliului Superior al Magistraturii să aibă acelaşi statut.
Potrivit dispoziţiilor art. 61 şi 137 din Regulamentul Camerei Deputaţilor, republicat, Comisia juridică, de disciplină şi imunităţi a reluat dezbaterile asupra legii în raport de solicitările formulate în cererea de reexaminare, în şedinţa din                 12 februarie 2013, întocmind raportul iniţial prin care a admis cererea de reexaminare formulată de Preşedintele României şi a înaintat plenului Camerei Deputaţilor, spre dezbatere şi adoptare, Legea privind aprobarea Ordonanţei de urgenţă a Guvernului nr.23/2012 pentru modificarea şi completarea Legii nr.303/2004 privind statutul judecătorilor şi procurorilor, precum şi pentru prorogarea termenului prevăzut la art.III din Titlul XVI al Legii nr.247/2005 privind reforma în domeniul proprietăţii şi justiţiei, precum şi unele măsuri adiacente.
                     Potrivit dispoziţiilor art. 61 şi 137 din Regulamentul Camerei Deputaţilor, republicat, Comisia juridică, de disciplină şi imunităţi a reluat dezbaterile asupra legii în raport de solicitările formulate în cererea de reexaminare, în şedinţa din 19 februarie 2013. 

 Din numărul total de 27 membri ai Comisiei juridice, de disciplină şi imunităţi au participat la dezbateri                 25 deputaţi.

 La dezbaterea cererii de reexaminare a participat, în calitate de invitat, din partea Ministerului Justiţiei,  domnul Florin Moţiu - secretar de stat.

 În  urma dezbaterilor şi a punctelor de vedere exprimate de către membrii Comisiei şi de către invitat, s-a hotărât, cu unanimitate de voturi, să se admită cererea de reexaminare formulată de Preşedintele României, şi să se supună plenului Camerei Deputaţilor, spre dezbatere şi adoptare, Legea privind aprobarea Ordonanţei de urgenţă a Guvernului nr.23/2012 pentru modificarea şi completarea Legii nr.303/2004 privind statutul judecătorilor şi procurorilor, precum şi pentru prorogarea termenului prevăzut la art.III din Titlul XVI al Legii nr.247/2005 privind reforma în domeniul proprietăţii şi justiţiei, precum şi unele măsuri adiacente, cu amendamentele admise, care sunt redate în ANEXA la prezentul raport. 

 În raport cu obiectul şi conţinutul său, legea supusă reexaminării face parte din categoria legilor organice. 
                                                  PREŞEDINTE,                                             SECRETAR,                                                                 

                                            Bogdan Liviu CIUCĂ                           Theodor-Cătălin NICOLESCU
               Şef serviciu,
          Nicoleta Grecu
ANEXĂ
AMENDAMENTE ADMISE:
	Nr.

crt.
	Text OUG 23/2012
	Legea trimisă la promulgare
	Text adoptat de Comisie (autorul amendamentului)
	Motivare

	1. 
	--------------
	Articol unic.- Se aprobă Ordonanţa de urgenţă a Guvernului nr.23 din 6 iunie 2012 pentru modificarea şi completarea Legii nr.303/2004 privind statutul judecătorilor şi procurorilor, precum şi pentru prorogarea termenului prevăzut la art.III din titlul XVI al Legii nr.247/2005 privind reforma în domeniul proprietăţii şi justiţiei, precum şi unele măsuri adiacente, publicată în Monitorul Oficial al României, Partea I, nr.383 din 7 iunie 2012, cu următoarele modificări şi completări:

	Articol unic.- Se aprobă Ordonanţa de urgenţă a Guvernului nr.23 din 6 iunie 2012 pentru modificarea şi completarea Legii nr.303/2004 privind statutul judecătorilor şi procurorilor, precum şi pentru prorogarea termenului prevăzut la art.III din titlul XVI al Legii nr.247/2005 privind reforma în domeniul proprietăţii şi justiţiei, precum şi unele măsuri adiacente, publicată în Monitorul Oficial al României, Partea I, nr.383 din 7 iunie 2012, cu următoarea modificare:

Autor: Comisia juridică.


	Pentru respectarea normelor de tehnică legislativă având în vedere modificările realizate ca urmare a admiterii cererii de reexaminare a Legii.

	2. 
	      Titlul ordonanţei de urgenţă:

       Ordonanţa de urgenţă pentru modificarea și completarea Legii nr.303/2004 privind statutul judecătorilor și procurorilor, precum și pentru prorogarea termenului prevăzut la art.III din Titlul XVI al Legii nr.247/2005 privind reforma în domeniul proprietății și justiției, precum și unele măsuri adiacente
	1. Titlul Ordonanţei de urgenţă va avea următorul cuprins:

„Ordonanţa de urgenţă pentru modificarea şi completarea Legii nr.303/2004 privind statutul judecătorilor şi procurorilor, pentru modificarea art.54 din Legea nr.317/2004 privind Consiliul Superior al Magistraturii, precum şi pentru prorogarea termenului prevăzut la art.III din titlul XVI al Legii nr.247/2005 privind reforma în domeniul proprietăţii şi justiţiei, precum şi unele măsuri adiacente”

	1. Se elimină.

Autor: Comisia juridică.


	Pentru respectarea normelor de tehnică legislativă având în vedere modificările realizate ca urmare a admiterii cererii de reexaminare a Legii.

	3. 
	4. La articolul 521 alineatul (4), litera b) se modifică şi va avea următorul cuprins:

1/2011„b) câte un cadru didactic universitar de la o facultate de drept din cadrul unei universităţi de cercetare avansată şi educaţie, astfel cum aceasta este clasificată potrivit art. 193 alin. (4) lit. c) din Legea educaţiei naţionale nr. , cu modificările şi completările ulterioare, propus de Institutul Naţional al Magistraturii;"

	Nemodificat.
	2. La articolul I, punctul 4 se abrogă. 

Autor: Comisia juridică.


	Alineatul (4) al art. 521 a fost modificat prin OUG 81/2012. Legea de aprobare a OUG 81/2012 se află în dezbatere la Comisia juridică.
Art. 521…… 1/2011(4) Comisiile de concurs sunt alcătuite din judecători de la Înalta Curte de Casaţie şi Justiţie, cadre didactice universitare de la facultăţi de drept din cadrul universităţilor de cercetare avansată şi educaţie, astfel cum acestea sunt clasificate potrivit art. 193 alin. (4) lit. c) din Legea educaţiei naţionale nr. , cu modificările şi completările ulterioare, şi formatori ai Institutului Naţional al Magistraturii.

	4. 
	Art. 54. - (1) Durata mandatului membrilor aleşi ai Consiliului Superior al Magistraturii este de 6 ani, fără posibilitatea reînvestirii. Membrii Consiliului Superior al Magistraturii au calitatea de demnitar.

(Text din Legea 317/2004, republicată, cu modificările şi completările ulterioare)
	2. După art.I, se introduce un articol nou, art.I1, cu următorul cuprins:

      „Art.I1.- Alineatul (1) al articolul 54 din Legea nr.317/2004 privind Consiliul Superior al Magistraturii, republicată în Monitorul Oficial al României, Partea I, nr.628 din 1 septembrie 2012, se modifică după cum urmează:

 Art.54. - (1) Durata mandatului membrilor aleşi ai Consiliului Superior al Magistraturii este de 6 ani, fără posibilitatea reînvestirii. Judecătorii şi procurorii, membri ai Consiliului Superior al Magistraturii, au calitatea de demnitar.”


	3. Se elimină.

Autor: Comisia juridică.


	Pentru punerea în acord a textelor ca urmare a admiterii cererii de reexaminare formulate de Preşedintele României.

